היהודים באים

היהודים באים היא תוכנית מערכונים סאטירית ישראלית, שעוסקת בנושאים מן ההיסטוריה של עם ישראל ומן ההיסטוריה של מדינת ישראל, מראשית ימי התנ"ך ועד ימינו. בסדרה מגלמים את הדמויות השונות מוני מושונוב, יוסי מרשק, יעל שרוני, עידו מוסרי, יניב ביטון, מעיין בלום ומהעונה הרביעית גם שירה נאור. זוכת פרס האקדמיה הישראלית לטלוויזיה לתוכנית סאטירה ומערכונים לשנים 2014 ו־2022.

 נושאים 
הסדרה מורכבת מאוסף מערכונים סאטיריים המגוללים את ההיסטוריה של העם היהודי ומדינת ישראל החל מתקופת התנ"ך ועד היום. בסדרה מוצגות דמויות ידועות בהיסטוריה היהודית והישראלית באופן סאטירי תוך שהיא מציעה תרגום רדיקלי למקורות קאנוניים. בין הדמויות המופיעות בסדרה אפשר למצוא דמויות תנ"כיות כגון משה רבנו, אהרון הכהן, אברהם אבינו, שרה אמנו, יוסף, יעקב, רחל ולאה, שלמה, דוד ובת שבע, אבשלום, יונה, ירמיהו, וכהני בית המקדש; דמויות היסטוריות מודרניות כמו דוד בן-גוריון, מנחם בגין, יצחק שמיר, רפאל איתן, יפה ירקוני, חנה רובינא, בנימין נתניהו, גולדה מאיר ומשה שרת, את חברי מחתרת ניל"י ואת חבורת יחדיו שכללה את נתן אלתרמן, אלכסנדר פן ואברהם שלונסקי; דמויות מתוך הספרות והטלוויזיה הישראלית כמו חבורת חסמבה, פיסטוק ורגע, פרפר נחמד ובתיה עוזיאל. הסדרה מעלה הרבה אנקדוטות היסטוריות הקשורות בעם היהודי, לפעמים תוך כדי אנכרוניזם מודגש, כאשר דמויות עתיקות כמו משה ויוסף המדברות בסלנג ישראלי מודרני.
הסדרה העלתה גם כמה סרטונים קצרים, בו נראה מוני מושונוב בתור אלוהים.

בין הנושאים המגוונים שבהם המערכונים עוסקים ניתן למצוא נושאים כדוגמת:
 פרשת פילגש בגבעה מוצגת בשיר דמוי שיר ילדים.
 הפילוג בקיבוץ עין חרוד ויצירת עין חרוד מאוחד ועין חרוד איחוד מוצג כקונפליקט מגוחך על רקע לשוני.
 שיר העוסק בכך שאברה מנגיסטו לא יוחזר מהשבי של חמאס כמו שגלעד שליט חזר בשל צבע עורו והעובדה שהוא מהפריפריה.
 היחסים בין הלל הזקן, מנחם ושמאי הזקן מתקופת הזוגות מוצגים כפרודיה לחילופי זוגות.
 מבחן הסקר שהונהג בשנות החמישים במדינת ישראל תוך כדי קידום התלמידים האשכנזים ואפליית התלמידים המזרחיים מוצג בדומה לתהליך מיון התלמידים בסדרה הארי פוטר.
 טבח סברה ושתילה מוצג כפרודיה לתוכנית הילדים "בבית של פיסטוק" עם קטעים מסרט האנימציה "ואלס עם באשיר".
 הפיכתו של יובל שטייניץ משמאלני לימני מוצגת כתוצאה של נזק מוחי שנגרם לו בעקבות פציעתו מהרימון שהטיל יונה אברושמי.
 פרשת מדחת יוסף מוצגת כמקבילה במידה מסוימת לפרשת יוסף ואחיו.
התייחסות לאימו של ראש הממשלה שמעון פרס, שרה פרסקי, כערבייה כבדיחה על השמועות של יריביו של פרס, שטענו שפרס הוא בן לאישה ערבייה ולמעשה אינו יהודי.
מערכון המסקר אירועי טבח ביהודים, בו מוצגים חורבן בית המקדש השני, גזירות תתנ"ו, פרעות קישינב, טבח חברון, ליל הבדולח, הפרהוד ומתקפת הפתע על ישראל.
התנהלות צה"ל מול אירועים שונים, כמו הלומי קרב ונשים במסגרת הצבאית.

כל עונה של הסדרה הסתיימה בקליפ של שחקני הסדרה מבצעים שיר. שירי הסיום של עונות הסדרה היו כל כיוון, איש בלי נצח, ייפוי כוח, אל תקרא לי עם, השיר על הארץ ומי אוהב אותך יותר ממני.

פתיח הסדרה היה מורכב משני קטעים, קטע תופים שנלקח בשלמותו מהיצירה “sing sing sing” של הנגן בני גודמן. ובהמשך מקטע קלרינט הלחין הזמר-יוצר גיא מזיג.

בנוסף לדמויות היסטוריות הנוצרות לצורך אפיזודות חד-פעמיות, קיימות מספר דמויות המופיעות במספר רב של פרקים בעונות שונות, כגון שלישיית כהני בית המקדש. פרקים רבים מכילים מין מערכון קטן באמצע הפרק, בו מראיינים כביכול דמויות שהופיעו בעונה ושואלים אותם שאלה כלשהי.

 סקירת סדרה 

 עונות 
עונה 1
הסדרה תוכננה לשידור במהלך 2013 עבור ערוץ 10 אך הפקתה בוטלה עקב הקשיים הכלכליים שבהם נמצא. הערוץ הראשון התעניין בתוכן הסדרה ולקח על עצמו את הפקתה. לאחר סערה ציבורית שפרצה במהלך ההפקה על אודות קטע מסוים, החליט יו"ר רשות השידור, אמיר גילת, לעצור את שידורה. יוצרי הסדרה סבורים כי חלק לא מבוטל מהמערכונים היה מצונזר גם בטלוויזיה המסחרית, משיקולי הרייטינג, כמו מערכונים על דוד בן-גוריון או פרנץ קפקא. העונה הראשונה הוצגה במהלך 2013–2014 מול קהל במועדון "אוזן בר" בתל אביב טרם עלייתה לשידור.

שתי העונות הראשונות של הסדרה שודרו בערוץ הראשון ושוחררו לערוץ היוטיוב של רשות השידור. העונה הראשונה עלתה לשידור ב-7 בנובמבר 2014. השידור בערוץ הראשון נקבע לערב שבת, וכל פרק שודר בשעת צפיית השיא פעם נוספת, כעבור כשבועיים, ביום חול למען הצופים הדתיים. נכון ליום סיום העונה הראשונה, המערכונים זכו ל-1.25 מיליון צפיות ברשת, כולל יוטיוב ופייסבוק.

ב-13 בפברואר 2015 התוכנית זכתה בפרס האקדמיה הישראלית לטלוויזיה בקטגוריה תוכנית בידור ושעשועון, תוך שהיא גוברת על "ארץ נהדרת", "מצב האומה", "הכל הולך" ו"לילה תירס".

עונה 2
לאור ההצלחה הוחלט ברשות השידור על הפקת עונה שנייה של התוכנית, בת 15 פרקים. שידור העונה החל ב-19 בפברואר 2016. אל הצוות הקיים הצטרפו כותבים חדשים, בהם ירון ניסקי.

עונה 3
ב-6 בפברואר 2017 פורסם כי תאגיד כאן רכש לשידור את העונה השלישית של "היהודים באים". לצוות הכותבים הצטרף בין השאר תם אהרון. ב-2 במאי 2017 העלה תאגיד "כאן" ליוטיוב פרק ספיישל בין העונה השנייה לעונה השלישית לכבוד יום העצמאות. הפרק נקרא "יום העצמאות ה-70 למדינה החשמונאית" ושוחרר כחלק מההשקה של שידורי כאן 11 של תאגיד השידור הישראלי.

העונה השלישית עלתה לשידור ב-15 באוקטובר 2017 בערוץ כאן 11, בערוץ היוטיוב של כאן ובאתר של התאגיד.

בעונה זו הצטרפה שירה נאור לצוות השחקנים הקבועים בסדרה.

העונה השלישית כללה מספר מערכונים עם אמירה פוליטית וחברתית, כמו מערכון "מלחמת הדם" שעסקה בהשלכת תרומות הדם של יוצאי אתיופיה, מערכוני "פרפר נחמד", אריאל שרון ו"פורום החווה" ומערכון בו פיסטוק (מרגע עם דודלי ובבית של פיסטוק) חוזר מלחימה במלחמת לבנון הראשונה.

עונה 4
צילומי העונה הרביעית החלו ב-31 באוקטובר 2019, והיא עלתה לשידור ב-4 ביוני 2020.

העונה הרביעית כללה פרק מיוחד שנקרא "בית בת שבע" – הצגת זווית שונה על סיפור ירושת דוד לשלמה ולאדוניה. העונה נפתחה בנתוני מדרוג גבוהים במיוחד, לצד ביקורות חיוביות מאוד. נכתב עליה כי "הכול בה מדויק עד רמת הפסיק", "הסאטירה הטובה ביותר על המסך" ושהיא "בדרך להיות נקודת ציון בסאטירה הישראלית".

עונה 5
העונה החמישית עלתה בתאריך 26 בפברואר 2022.

בעונה זו הופיע פרק מיוחד בשם "פילוג" שהמשיל אירועים אקטואליים לפילוג ממלכת ישראל המאוחדת לאחר תקופת שלמה המלך.

 עונה 6 
העונה השישית והאחרונה עלתה לשידור ב-14 במאי 2024. צילומי העונה התחילו בספטמבר 2023 אך הופסקו בעקבות פריצתה של מלחמת חרבות ברזל. עקב המלחמה, נוספו מספר קטעים לסדרה שעסקו במישרין ובעקיפין במלחמה ובגורמים לה.

באפריל 2023 נחשפו חלק מהמערכונים שצפויים להיות בעונה, בהם: מערכונים על עניין של זמן, הגאון מווילנה, מונדיאל 1982, השרוף, רצח ארלוזורוב, ברוך שפינוזה, עיר מקלט, נס פך השמן, מציאת ספר התורה בימי יאשיהו ומערכונים רבים נוספים.

 דמויות ושחקנים

הטבלה הבאה מתייחסת לדמויות היסטוריות או ספרותיות מוכרות, ולא לדמויות שהומצאו לצורך הסדרה. כל דמות מפורטת פעם אחת עבור כל שחקן, תחת העונה שבה הופיעה לראשונה בתוכנית.
שחקןעונה ראשונהעונה שנייהפרק מיוחד ליום העצמאותעונה שלישיתעונה רביעיתעונה חמישיתעונה שישיתמוני מושונובאלוהים, אברהם, לוט, שר האופים, איוב, אליהו, ישעיהו, מרדכי היהודי, מתתיהו הכהן, רבי עקיבא, רמב"ן, מהר"ל מפראג, יואל משה סלומון, מרדכי חביב לובמן, אליעזר בן-יהודה, אלפרד דרייפוס, מקס ברוד, משה שרת, אדולף אייכמן, בנימין בן אליעזרנח, יצחק (בזקנתו), יהודה, קורח, נעמי, קיש אבי שאול, הושע בן בארי, ישו, אדמונד ג'יימס דה רוטשילד, ישראל שוחט, בכור-שלום שטרית, אב"א אחימאיר, מנחם בגין, ס. יזהר, צבי זמיר, אחמד יאסין, אחמד ג'יבריל, יוסי גנוסר, משיחיוסף בן מתתיהוזלפה, אוריה החתי, אחאב, שמאי הזקן, רבי מאיר, האר"י, רבי נחמן מברסלב, אהרן אהרנסון, זלמן ארן, רבי מנחם מנדל שניאורסון, מאיר לנסקי, מרדכי אנילביץ', מרסל מרסו, ג'יימס ליפטון, משה קרתהמקושש, בלעם בן בעור, חיים חפר, חגית, נתן הנביא, לוי אשכול, יצחק רבין, אפרים קישון, משה לוינגר, שמואל יבנאלי, שרה פרסקירפאל קלצ'קין, אחז, איסר בארי, שמעון אגרנט, ארנסט יפת, הנביא מבית אל, מני מזוז, טוני פיין, יצחק לופבן, יעקב אליאב, משה זילברג, יצחק בן-צבי, ברוך ממז'יבוז'שמואל, החזון אי"ש, חיים ויצמן, שי קפון, צבי מלחיןיניב ביטוןיצחק (בצעירותו), לאה, יוסף, משה, נתן הנביא, אמנון, אלעזר החורני, חוני המעגל, שלום שבזי, שבתי צבי, פינוקיו, איתמר בן-אב"י (בילדותו), פרנץ קפקא, רחל המשוררת, אלי זעירא, ברוך גולדשטיין, יגאל עמיריפת בן נח, יהושע בן נון, יפתח הגלעדי, שמואל, יהונתן, אלישע, יעקב בן זבדי, זיגמונד פרויד, דוד וולפסון, מהאטמה גנדי, יוסף שפרינצק, אורי צבי גרינברג, אברי אלעד, אנטואן לאחד, עמוס אטינגר, יוסף שילוח, אהוד ברק, זלמן שושי (בקולו), הנסיך הקטן (קצין שמדמה את החייל מהשיר)קין, ערפה, שלמה (בנעוריו), אחזיה מלך ישראל, הלל הזקן, פבלו כריסטיאני, יעקב אלבז, באבא סאלי, שמעון פרס, רפאל איתן, חוסיין מלך ירדן (בקולו), דודו זר, מנשה התימני (מחסמבה), מרדכי ואנונו, רגע (מרגע עם דודלי)חפני ופינחס (אחד מהם), אהוד בן גרא, ירמיהו, רמב"ם, משה קצב, סאיב עריקאת, משה טימור, צדוק, ג'ו שוסטר, צ'רלי ביטון, שוש עטרי, רוני אלמוג (קצין הנאשם בליל הגלשונים), אבימלך מלך גרראדם, דוד לוי, זוהר ארגוב, אברהם קדרון, אבינועם שפירא (שעת נעילה), משיח (מהשיר מחכים למשיח), ירבעם בן נבט, יאסר ערפאת, משה סבוראי, אליהו מני, איתן טייב, הרשל'ה אוסטרופולרעבדאללה הראשון מלך ירדן, הורדוס, אנואר סאדאת, אביתר, אריה דרעי, סיף א-דין א-זועבי, חיים ארלוזורוב, סולומון מוניר, ארתור ג'יימס בלפוריוסי מרשקראובן, יונה אברושמי, אונן, כהן גדול, סיסרא, יפתח הגלעדי, דוד, שלמה (בבגרותו), יהודה המכבי, רש"י, הגולם מפראג, ד"ר מזארקי, חיים נחמן ביאליק, יוסף טרומפלדור, זרח ורהפטיג, משה דיין, שאול מופז, יונתן פולארדיעקב, פוטיפר, אהרן, קורח, שמשון, חנה (מסיפור "חנה ושבעת בניה"), יהודה איש קריות, יוחנן בן זבדי, בר כוכבא, אליעזר לודוויג זמנהוף, רחבעם זאבי, משה מרזוק, שייע גלזר, אהוד יתום, אורי כביריטיטוסאבשלום, מנחם (תנא מהזוגות), ראובן אברג'ל, סקסטוס לוקיליוס באסוס, חיימה הראשון מלך אראגון, אבשלום פיינברג, אלכסנדר פן, באגסי סיגל, פאוול פרנקל, גרגואר קאייבנדה, מוריס לוי, עמוס לפידות, ירון זהבי, דן שומרון, פיסטוק (מהבית של פיסטוק)אדם, בלק, עלי הכהן, גוליית, יגאל תומרקין, בניהו בן יהוידע, אוסקר שינדלר, דן בן אמוץ, אליקים העצני, מאיר כהנא, חיים טופול, יעקב פרנק, אבימלך בן גדעוןאלכסנדר פורד, בנימין גיבלי, אברהם שטרן (יאיר), ג'ון פיצג'רלד קנדי, אברהם שלוםג'ורג' מרשל, יעקב דורי, אגג, הגאון מווילנה, יצחק אבוהב דה-פונסיקה, נוחי דנקנר, אביגדור גרין, נחום סוקולוב, ער, גידי מרון, יהוידעעידו מוסריישמעאל, יעקב, שר המשקים, יעל אשת חבר הקיני, עובדיה, יונה בן אמיתי, שמעון התרסי, משה דוד קאסוטו, דוד בן-גוריון, אלי כהן, חגי עמירחם בן נח, עשו, אונן, פרעה, כלב בן יפונה, שאול, רבנו גרשום, נפתלי הרץ אימבר, בנימין זאב הרצל, ישראל בלקינד, אלכסנדר זייד, יהושע השל ייבין, מישאל שחם, יעקב מרידור, פיליפ נתנסון, יהורם גאון, עמירם לוין, רון שלום (הרון הרון), אברהם בורג, איתן סנההבל, יואב בן צרויה, מנשה (מלך יהודה), יאשיהו, יחזקאל, אדולף היטלר, יוסף לישנסקי, אברהם שלונסקי, יצחק שמיר, מרדכי ארנוןמלאך המוות, חפני ופינחס (אחד מהם), עגלון מלך מואב, מאיר עמית, מנחם גולן, וודי אלן, ג'רי סיגל, בנימין נתניהו, איל קיציס, מדחת יוסף, אורי זוהריהושע ברטונוב, בעז שרעבי ("כשתבוא"), מני פאר, מאיר טוביאנסקי, ישו, שמעון מזרחי, איש האלוהים מיהודה, חוסני מובארכ, ג'ין סימונס, אביגדור בן-גל, אבימלך מלך גרר, אדםיהודה בארקן, אילן בן שחר, ירון לונדון, דני דבורין, אביב גפן, שמעון, חיים צינוביץ' (השרוף)יעל שרונירחל, בת שבע, תמר בת דוד, אסתר, מרים (אם ישו), פולה בן-גוריון, גולדה מאיר, חנה סנש, נעמי שמרהגר, אשת לוט, רבקה, תמר אשת ער, אשת פוטיפר, רחב, דבורה הנביאה, רות, דלילה, בעלת האוב מעין דור, מיכל, מאניה ביאליק, חנה רובינא, גאולה כהן, מרסל ניניו, שרון הכהן-ברשרה, אסנת, מרים הנביאה, אשת מנוח, אבישג השונמית, ברוריה, שרה אהרנסון, יפה ירקוני, בתיה עוזיאל, שלומית אהרון, עירית ענבי, שריל בנטובמניה שוחט, מרים לוינגר, רות הנדלר, יונה וולך, נעמי, אסתר ארדיטיעפרה מאירסון, רות דיין, אשת נח, שפרה, רחל ינאית בן-צביעדה מימון, סימה ארלוזורוב, שיינדל גרין, בתיה עוזיאל, אסתי ירושלמי, עתליהמעיין בלוםאחד מבני יעקב, אדולף היטלר, חיים יביןאריאל שרון, אבישי רביביצחק בן-צבי, סטיבן ספילברגאדוניה, יובל שטייניץ, אלברט איינשטיין, קונראד אדנאוארדוד קרון, רחבעם, אדנירם, פונטיוס פילאטוס, יקותיאל אדם, פנחס בוכריס, יהושע, ישראל בר, יותם בן גדעוןעזרא דנין, אליעזר קפלן, ג'ימי קרטר, נתן אשל, אורי שמיר, ברוך שפינוזה, עמוס ארבל, עמית ליאור, רבן יוחנן בן זכאישירה נאוררבקה אהרנסוןבת יפתח, מיכל, אבישג השונמית, רות וסטהיימר, בתיה בת פרעה, רות המואביהחוה, אווה בראון, זהבה (זהבה ושלושת הדובים), חיסיה שפירא, פועה, דבורה דרכלר, סינדי לאופרפולה בן-גוריון, שולמית אלוני, דינה, גולדי הון, דנה ברגר, אסתר
קריינות: חמי סולומון (עונות 1–2), בני בשן (עונות 3–6)

שרי גבעתי, דני קרפל, רבקה מיכאלי, גאיה שליטא-כץ, ארז שלם, שגיא ברייטנר, דינה סנדרסון, עמית מורשת ונעמה אמית השתתפו בסדרה במספר תפקידי אורח.

 ביקורת ציבורית 

הסדרה עוררה דיון ציבורי ומחלוקת עוד בטרם עלתה לשידור. בספטמבר 2013 התעוררה התנגדות לסרטון קדימון של הסדרה שהופץ באינטרנט, שבו מוצגות דמויותיהם של ברוך גולדשטיין, יגאל עמיר ויונה אברושמי, כאשר הן שרות "אני רוצח ימני", על פי מנגינת השיר שדתיה בן-דור כתבה לעוזי חיטמן "אני תמיד נשאר אני". השמות של שלוש הדמויות צוינו במפורש בתור "קרדיטים" למילות השיר בתחילת הקדימון. בעקבות זאת הוסר הסרטון מאתר יוטיוב. זמן קצר לאחר מכן נגנזה התוכנית.

כעבור שנה נכנסה רשות השידור למצב פירוק, והמפרק הפך החלטות רבות של הנהלת הרשות ובהן גם גניזת התוכנית. בספטמבר 2014 הוחלט על שידורה (במקביל לאישור הפקתה של תוכנית סאטירה המזוהה עם עמדות פוליטיות ימניות בשם "הכל שפיט"). טרם עלייתה לשידור, הנהלת הערוץ קיצצה מתוכה מספר מערכונים בנימוק של "אי סבירות קיצוני", בהם המערכון "אני רוצח ימני", ומערכון בו מוצגים חיילי צה"ל מענגים את עצמם ליד הכותל המערבי. כתוצאה מהקיצוץ, מספר הפרקים ירד מ-13 שהופקו ל-12.

הסערה הציבורית ב-2020
בשנת 2020, עם יציאת העונה הרביעית של הסדרה, עוררה התכנית סערה ציבורית ניכרת. חברי כנסת, רבנים ואישי ציבור קראו להסרת התכנית ואף החלו במחאה חריפה נגד תאגיד השידור הציבורי.

שר החינוך יואב גלנט הורה להסיר ממרחבי תוכן של משרד החינוך תכנים שמקורם מהתכנית. חברי הכנסת שלמה קרעי מהליכוד ובצלאל סמוטריץ' מימינה איימו בהפרטת התאגיד, וקרעי אף העלה הצעת חוק ברוח זו בוועדת השרים לחקיקה. חבר הכנסת משה ארבל מש"ס וחבר הכנסת סמוטריץ' פנו במכתב ליועץ המשפטי לממשלה בדרישה לפתוח בחקירה נגד התכנית: , בגין עבירה על חוק העונשין בנושא פגיעות ברגשי דת ומסורת, סעיף 173 הקובע עבירה פלילית על המפרסם פרסום או המשמיע במקום ציבורי מילה או קול שיש בהם כדי לפגוע פגיעה גסה באמונה או ברגשות דתיים.

רבנים, בהם הראשון לציון ורבה של ירושלים הרב שלמה משה עמאר והרב אליעזר שמחה וייס פנו לשרי ממשלה בבקשה לפעול להורדת התכנית תוך הבעת זעזוע עמוק על . רבנים רבים קראו לצאת למחאה נגד שידור התכנית, בהם הרב מאיר מאזוז, הרב צבי ישראל טאו, הרב שלום ארוש, הרב שלמה אבינר, הרב זמיר כהן, הרב חיים רבי, הרב שמואל אליהו, לצד ראשי ישיבות ורבני ערים שונות. חתן פרס ישראל, ראש מכינת עלי, הרב אלי סדן, קרא לסגור את תאגיד השידור או לפטר באופן מיידי את האחראים לתוכנית. גם רבנים מהזרם הליברלי בציונות הדתית פרסמו ביקורת על חציית גבולות הסאטירה, בהם יו"ר ארגון הרבנים בית הלל הרב מאיר נהוראי שקרא להוריד את התכנית.

אישי תקשורת ובידור בהם התסריטאי מני אסייג והמגיש אברי גלעד ביקרו את האופי הפוגעני של התכנית. בין דבריו טען גלעד: 

אישים אחרים, בהם הפרסומאי דודי זילברשלג, הסאטיריקן ידידיה מאיר והרב חגי לונדין, סברו שהבעת מחאה פומבית תזיק יותר בכך שתפרסם את התוכנית ואת תכניה.

בזמן הסערה הציבורית קיבלו כמה משחקני התכנית וצוותה מסרוני נאצה מאנשים פרטיים. בעקבות כך, הגיש תאגיד השידור תלונה במשטרה בגין האיומים שהופנו כלפי השחקנים, ההפקה ומנכ"ל התאגיד. לאחר פרסום הדברים פנה ראש ארגון הידברות הרב זמיר כהן אל הציבור להקפיד שלא לפגוע גם לא מילולית באף אחד מאנשי התכנית.

ב-17 באוגוסט נערכה מול משרדי תאגיד כאן בירושלים עצרת מחאה רבת משתתפים בהם לקחו חלק חברי כנסת ממפלגות הליכוד, יהדות התורה, ימינה, וש"ס, ראשי ישיבות ורבני ערים. בין מארגני העצרת הבולטים נמנה ארגון הידברות ובעצרת השתתפו גם נציגי תנועות נוער דתיות, וארגוני ימין קיצוני בהם ארגון להב"ה ונציגי עוצמה יהודית.

בעת עצרת המחאה התראיין סגן השר לביטחון פנים גדי יברקן ואמר: 

תגובת היוצרים
בתגובה לביקורת פרסמו יוצרי התוכנית, אסף בייזר ונטלי מרכוס, מכתב בו הם דוחים את הטענה לפגיעה בערכי הדת. לטענתם, הומור עצמי הוא חלק מהמסורת היהודית ואינו מהווה חילול הקודש או ביזוי היהדות. במכתבם חזרו מרכוס ובייזר על המילים  וטענו כי היהדות והתנ"ך שייכים לכל היהודים, לרבות יהודים חילונים, והם עצמם .

בעונה 6 של התוכנית הוכנסו מספר התייחסויות לביקורת כלפי התוכנית במערכונים: במערכון ״היהודי היחיד בעיירה״ רואים אדם שכתב בדיחות על התנ״ך ומותקף על כך שלא כותב גם בדיחות על מוחמד (שזו אחת הביקורות שהופנו כלפי התוכנית), בתשובתו עונה שהאם היה מוסלמי היה כן כותב בדיחות על מוחמד. במערכון ״הכהנים ובן זכאי״ (שזה בעונה 6 פרק 13) נאמר שיהדות פתוחה לפולמוס, ומוזכר שיש מי שגם כותבים בדיחות על התנ״ך.

 פרסים ומועמדויות 
פרסשנהקטגוריהעבורתוצאהמקורפרס האקדמיה הישראלית לטלוויזיה2016תוכנית סאטירה ומערכוניםהיהודים באים, עונה 22017תוכנית סאטירה ומערכוניםהיהודים באים, עונה 3איפורמיכל אפרתי2020תוכנית סאטירה ומערכוניםהיהודים באיםתסריט בתוכנית סאטירה, מערכונים ובידוראסף בייזר, נטלי מרכוס, יובל פרידמן, ליאת שביט, משה מלכה, ניר ברגר, רמי פרג, הדר תדמור ואופיר ששוןעיצוב תלבושותשרונה כהן אלפיהאיפורמיכל אפרתי2022תוכנית סאטירה ומערכוניםהיהודים באים – עונה 5תסריט בתוכנית בידור, סאטירה ומערכוניםאסף בייזר, נטלי מרכוס, ליאת שביט, רמי פרג, משה מלכה, יובל פרידמן, דור מוסקל, רשף שי, מתן בלומנבלטניהול אמנותידולה אדירעיצוב התלבושותשרונה כהן אלפיהאיפורמיכל אפרתי2024תוכנית סאטירה ומערכוניםהיהודים באים – עונה 6תסריט בתוכנית סאטירה ומערכוניםאסף בייזר, נטלי מרכוס, יובל פרידמן, משה מלכה, רמי פרג, מיכל צורן, רשף שי, ירון ניסקי, עידו קציר, ליאת שביט, הדר תדמורניהול אמנותידולה אדירעיצוב תלבושותשרונה אלפיה כהןאיפורמיכל אפרתיאפקטים ויזואליים ואיפור מיוחדעומרי גרוסמן

ראו גם
 חצי המנשה (סדרת טלוויזיה)

קישורים חיצוניים

 קבוצת הפייסבוק הרשמית
















 ראיון עם יוצרי הסדרה בתוכנית 
ביקורות:













הערות שוליים

קטגוריה:תוכניות מערכונים ישראליות
קטגוריה:תוכניות טלוויזיה סאטיריות ישראליות
קטגוריה:תוכניות טלוויזיה ישראליות שעלו לשידור בשנת 2014
קטגוריה:הערוץ הראשון: תוכניות וסדרות
קטגוריה:כאן 11: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות
קטגוריה:הומור יהודי
קטגוריה:המקרא בתרבות ובאמנות
קטגוריה:התנ"ך בישראל
קטגוריה:תוכניות טלוויזיה על יהודים ויהדות